ବଡଲୋକଙ୍କୁ ବୁଦ୍ଧି ଶିଖାଇବ କିଏ ? ବିନା ମାସ୍କରେ ବରଯାତ୍ରୀ, ନାଚିଲା ବେଳେ ନଥିଲା ସାମାଜିକ ଦୂରତା : ଭିଡିଓ ଭାଇରାଲ୍ - Prameya News7\nବଡଲୋକଙ୍କୁ ବୁଦ୍ଧି ଶିଖାଇବ କିଏ ? ବିନା ମାସ୍କରେ ବରଯାତ୍ରୀ, ନାଚିଲା ବେଳେ ନଥିଲା ସାମାଜିକ ଦୂରତା : ଭିଡିଓ ଭାଇରାଲ୍\n4/07/2020 at 2:37 PM\nଗଞ୍ଜାମ ୪।୭ଃ ବାହାଘରରେ ସାମାଜିକ ଦୂରତ୍ବ ନିୟମକୁ ଫୁ । ବ୍ରହ୍ମପୁରର ଏକ ହୋଟେଲ ମାଲିକଙ୍କ ପୁଅଙ୍କ ବାହାଘରରେ କୋଭିଡ୍ ନିୟମର ଖୋଲାଖୋଲି ଉଲ୍ଲଂଘନ ହୋଇଥିବାର ଭିଡିଓ ଭାଇରାଲ୍ ହୋଇଛି । ଗତକାଲି ଏହି ବାହାଘର ହୋଇଛି । ବାହାଘର ବରଯାତ୍ରୀ ଶୋଭାଯାତ୍ରା ବେଳେ ବିନା ମାସ୍କରେ ସାମାଜିକ ଦୂରତ୍ବ ନ ରଖି ଡିଜେ ଗୀତରେ ନାଚିବାର ଦେଖିବାକୁ ମିଳିଛି ।\nଏହି ଭୋଜି କାର୍ଯ୍ୟକ୍ରମରେ ବ୍ରହ୍ମପୁର ନିକଟସ୍ଥ ବହୁ ଗ୍ରାମାଞ୍ଚଳରୁ ଲୋକ ସାମିଲ ହୋଇଥିଲେ । ଏହି ଭିଡିଓ ଭାଇରାଲ୍ ହେବାପରେ ପୋଲିସ ଓ ଜିଲ୍ଲା ପ୍ରଶାସନ କିଭଳି ପଦକ୍ଷେପ ନେଉଛି ତା ଉପରେ ନଜର ରହିଛି । ନିକଟରେ ସାଲେପୁରରେ ମଧ୍ୟ ଏକ ବିବାହ ବେଳେ ଅନୁରୂପ ସ୍ଥିତି ଦେଖିବାକୁ ମିଳିଥିଲା । ଗଞ୍ଜାମ ଜିଲ୍ଲା ସାନଖେମୁଣ୍ଡିରେ ଦୁଇ ଦୁଇଟି ଭୋଜି ଚାଲିଥିଲା ବେଳେ ୧୫୦୦ ଲୋକଙ୍କୁ ନିମନ୍ତ୍ରଣ କରାଯାଇଥିଲା । ସେହି ବାହାଘର ଭୋଜିକୁ ବନ୍ଦ କରିଥିଲା ପ୍ରଶାସନ ।\nବିହାରରେ ଏକ ବାହାଘରରେ ଧୁମଧାମରେ ହୋଇଥିଲା । ବାହାଘର ଦୁଇଦିନ ପରେ ବର କରୋନା ଆକ୍ରାନ୍ତ ହୋଇ ପ୍ରାଣ ହରାଇଥିଲେ । ସେହିପରି ୯୫ ଜଣ ବରଯାତ୍ରୀ କରୋନା ପଜିଟିଭ୍ ଚିହ୍ନଟ ହୋଇଥିଲେ । ଏହି ଘଟଣା ଚେତାଇ ଦେଇଛି । ଏହାସତ୍ବେ ବ୍ରହ୍ମପୁରରେ ଏହି ବାହାଘର କେମିତି ହେଲା ସେନେଇ ପ୍ରଶ୍ନ ଉଠିଛି ।
